
KISKŐRÖS VÁROS ÖNKORMÁNYZATA
KÉPVISELŐ-TESTÜLETÉNEK
16/2017. (VII.13.) önkormányzati rendelete
Kiskőrös Város 2017. évi költségvetéséről szóló 
4/2017. (II.16.) önkormányzati rendelet módosításáról

Kiskőrös Város Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének d) pontjában biztosított véleményezési jogkörben eljáró Ügyrendi és Összeférhetetlenségi Bizottság, Pénzügyi Bizottság, Művelődési, Közoktatási és Sport Bizottság, Egészségügyi és Szociálpolitikai Bizottság, Költségvetési, Városfejlesztési és Mezőgazdasági Bizottság véleményének kikérésével a következőket rendeli el:

1. §

Kiskőrös Város Önkormányzata Képviselő-testületének a Város 2017. évi költségvetéséről szóló 4/2017. (II.16.) önkormányzati rendelete (továbbiakban: Kr.) 3. § (1) bekezdése helyébe a következő rendelkezés lép: 

1. A Képviselő-testület Kiskőrös Város 2017. évi költségvetésének 
	költségvetési kiadások főösszegét:
	3 919 116 981
	forintban

	finanszírozási kiadásait:	
	5 017 107 324
	forintban

	költségvetési bevételek főösszegét:  
	2 371 273 682
	forintban

	finanszírozási bevételeit:
	6 564 950 623
	forintban


           állapítja meg.

2. §

A Kr. 6. §. (2) bekezdése helyébe a következő rendelkezés lép: 

 (2) A céltartalékok összege 7.306.000 forint jelen rendelet 7. mellékletében meghatározott célonkénti bontásban.” 

3. §

A Kr. 1., 2., 3., 4., 5., 6., 7. és 8. mellékleteinek helyébe, e rendelet 1., 2., 3., 4., 5., 6., 7. és 8. mellékletei lépnek.

4. §

Ez a rendelet a kihirdetését követő napon lép hatályba és az azt követő napon hatályát veszti.


[bookmark: _GoBack]
Domonyi László 								dr. Turán Csaba 
  polgármester								                   jegyző



ZÁRADÉK: 	Ez a rendelet az SzMSz 36. §. (2) bekezdése alapján 2017. július 13. napján lett kihirdetve.


Kiskőrös, 2017. július 13.

dr. Turán Csaba
		  jegyző

